钦定古今图书集成/明伦汇编/官常典/第251卷 > 《与右相璟太子少傅乾曜同日上官宴都堂上赐诗臣说奉和》张说
## 钦定古今图书集成/明伦汇编/官常典/第251卷 > 《与右相璟太子少傅乾曜同日上官宴都堂上赐诗臣说奉和》张说

大块镕群品，经生偶圣时。俱承三事命，虚忝百僚师。
右揆谋华硕，前星傅重资。连骞求旧礼，滥玷乐贤诗。
赐釜同荣拜，摐金宴宰司。菊花吹御酒，兰叶捧天辞。
宝历休明盛，颓年晷漏衰。少留青史笔，未敢赤松期。